สลด! เกิดเหตุกราดยิงในคาสิโนกรุงมะนิลา เสียชีวิต 34 ราย
สลด! เกิดเหตุกราดยิงในคาสิโนกรุงมะนิลา เสียชีวิต 34 ราย
2 มิ.ย. 2560

ผู้สื่อข่าวรายงานว่า เกิดเหตุกราดยิงที่สถานคาสิโน “รีสอร์ต เวิลด์ มะนิลา” ในเมืองปาเซย์ ซิตี้ ของกรุงมะนิลา เมื่อเวลาประมาณเที่ยงคืนตามเวลาฟิลิปปินส์เมื่อคืนนี้ ส่งผลให้มีผู้เสียชีวิตอย่างน้อย 34 ราย ขณะที่มือปืนได้ฆ่าตัวตายหลังจากก่อเหตุ
นายโรนัลด์ เดญา โรซา อธิบดีสำนักงานตำรวจแห่งชาติฟิลิปปินส์ เปิดเผยว่า “มือปืนไม่ทราบชื่อ ได้บุกเดี่ยวเข้าไปในสถานคาสิโนดังกล่าว ก่อนเปิดฉากกราดยิงใส่ผู้คน จากนั้นเขาได้จุดไฟเผาตัวเองภายในห้องพักบนโรงแรม”
อย่างไรก็ตาม นายเดญา โรซา ยืนยันว่าเหตุการณ์ครั้งนี้ไม่ใช่การก่อการร้าย โดยมือปืนซึ่งสวมหน้ากากขณะก่อเหตุนั้น ได้พยายามขโมยชิพสำหรับเล่นพนันออกจากคาสิโนเท่านั้น
เขากล่าวว่า “แม้ว่ามันยังเร็วเกินไปที่จะด่วนสรุปคดีนี้ แต่ผมสามารถยืนยันได้ว่าไม่พบเบาะแสเกี่ยวกับกลุ่มติดอาวุธรัฐอิสลาม (IS) ว่าเป็นผู้อยู่เบื้องหลังเหตุกราดยิงครั้งนี้”